‘পাকিস্তানের পরাজিত প্রেতাত্মা গুটি কয়েক কুলাঙ্গার দেশকে অস্থিতিশীল করে তুলেছে’ এমন মন্তব্য করে পুলিশের খুলনা রেঞ্জের ডিআইজি এসএম মুনিরুজ্জামান বলেছেন, তারা (বিএনাপি-জামায়াত) অবরোধের নামে পেট্রল বোমা ছুঁড়ে নিরীহ মানুষকে পুড়িয়ে হত্যা করছে, যানবাহন ভাংচুরসহ অগ্নিসংযোগ করছে। হরতালের নামে নৈরাজ্যকর পরিস্থিতি সৃষ্টি করে দেশকে পেছনের দিকে ঠেলে দিচ্ছে। পাকিস্তানের পরাজিত প্রেতাত্মা ও কুলাঙ্গাররা এ দেশটিকে আবারও পাকিস্তান বানাতে চায়। এ সব কুলাঙ্গাররা রেহাই পাবে না।